Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 9601, del 23-05-2023 (2023/5572)

DECRET 72/2023, de 19 de maig, del Consell pel qual s'atribueixen a les oficines liquidadores de districte hipotecari funcions per a la gestió i liquidació dels impostos sobre Successions i Donacions i sobre Transmissions Patrimonials i Actes Jurídics Documentats.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2023/05/19/72/dof/vci/html**

### Dades del document

Número de DOGV
:   9601

Data del DOGV
:   23-05-2023

Secció del DOGV
:   I. DISPOSICIONS GENERALS

Número del document
:   2023/5572

CVE


Data del document
:   19-05-2023

Organisme emissor
:   Conselleria d'Hisenda i Model Econòmic

Tipus de document
:   Decret

Correcció d'errades

 Descriptors 

:   * [Conselleria d'Hisenda i Model Econòmic](javascript:void(0))
    * [impost sobre transmissions patrimonials](javascript:void(0))
    * [administració fiscal](javascript:void(0))
    * [política fiscal](javascript:void(0))
    * [delegació de poders](javascript:void(0))
    * [competència administrativa](javascript:void(0))
    * [fiscalitat](javascript:void(0))
    * [legislació](javascript:void(0))

DECRET 72/2023, de 19 de maig, del Consell pel qual s'atribueixen a les oficines liquidadores de districte hipotecari funcions per a la gestió i liquidació dels impostos sobre Successions i Donacions i sobre Transmissions Patrimonials i Actes Jurídics Documentats. [2023/5572]  
PREÀMBUL  
  
D'acord amb el que es disposa en la Llei 22/2009, de 18 de desembre, per la qual es regula el sistema de finançament de les comunitats autònomes de règim comú i ciutats amb estatut d'autonomia i es modifiquen determinades normes tributàries, i en la Llei 23/2010, de 16 de juliol, del règim de cessió de tributs de l'Estat a la Comunitat Valenciana i de fixació de l'abast i condicions d'aquesta cessió, la Comunitat Valenciana es troba habilitada per a regular els aspectes de gestió i liquidació de l'Impost sobre Successions i Donacions i de l'Impost sobre Transmissions Patrimonials i Actes Jurídics Documentats.  
  
La normativa reguladora d'aquests tributs, integrada fonamentalment per la Llei 29/1987, de 18 de desembre, de l'Impost sobre Successions i Donacions i pel text refós de la Llei de l'Impost sobre Transmissions Patrimonials i Actes Jurídics Documentats, aprovat pel Reial decret legislatiu 1/1993, de 24 de setembre, faculta a les comunitats autònomes perquè encomanen a les oficines de Districte Hipotecari, a càrrec de registradors de la propietat, funcions de gestió i liquidació d'aquests impostos. Aquesta previsió es conté, concretament, en la disposició addicional primera del Reglament de l'Impost sobre Successions i Donacions, aprovat pel Reial decret 1629/1991, de 8 de novembre, i en la disposició addicional segona del text refós de l'Impost sobre Transmissions Patrimonials i Actes Jurídics Documentats.  
  
A la Comunitat Valenciana, mitjançant el Decret 209/1987, de 28 de desembre, del Consell de la Generalitat Valenciana, es van atribuir funcions de gestió i recaptació de l'Impost sobre Successions i Donacions a les oficines liquidadores de districte hipotecari, i mitjançant el Decret 249/1991, de 23 de desembre, del Consell de la Generalitat Valenciana, es van atribuir funcions de gestió i liquidació de l'Impost sobre Transmissions Patrimonials i Actes Jurídics Documentats a les esmentades oficines liquidadores de districte hipotecari. Els àmbits territorials d'aquestes oficines liquidadores es delimitaren en el Decret 72/2007, de 18 de maig, del Consell, que s'estableix la demarcació territorial de les oficines liquidadores de districte hipotecari de la Comunitat Valenciana. En l'àmbit de la Generalitat, les competències relatives a l'aplicació dels tributs estatals cedits corresponen a l'Agència Tributària Valenciana, creada per la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat. Finalment, la disposició transitòria segona de l'Estatut de l'Agència Tributària Valenciana, aprovat mitjançant el Decret 3/2019, de 18 de gener, del Consell, estableix que, mitjançant decret, es modificarà l'atribució de les funcions de gestió i liquidació dels impostos sobre Transmissions Patrimonials i Actes Jurídics Documentats i sobre Successions i Donacions exercides per les oficines liquidadores de districte hipotecari.  
  
En el període de temps transcorregut des de la publicació dels citats decrets d'atribució de funcions de gestió i liquidació a les oficines liquidadores de districte hipotecari s'han produït notables modificacions normatives que exigeixen una regulació més detallada. Entre aquestes, cal destacar, en primer lloc, l'aprovació d'una nova Llei general tributària, en la qual es van introduir modificacions substancials en els procediments de gestió i liquidació tributària. En segon lloc, amb l'aprovació de la Llei 39/2015, d'1 d'octubre, del procediment administratiu comú de les administracions públiques, i de la Llei 40/2015, d'1 d'octubre, de règim jurídic del sector públic, s'ha implantat l'Administració electrònica en el sector públic, la qual cosa ha implicat canvis substancials en matèria de registre, arxivament i relació amb la ciutadania i les empreses, processos que ara han de realitzar-se, principalment, de manera telemàtica. D'altra banda, els canvis organitzatius derivats de la creació de l'Agència Tributària Valenciana exigeixen una regulació de les relacions de les oficines liquidadores amb aquella.  
L'atribució de funcions a les oficines liquidadores de districte hipotecari respon a motius d'eficàcia i eficiència en la gestió pública. Les administracions públiques han de respectar en la seua actuació els principis de servei efectiu i proximitat als ciutadans, racionalització i agilitat dels procediments administratius i de les activitats materials de gestió, eficàcia en el compliment dels objectius fixats, economia, suficiència i adequació estricta dels mitjans als fins institucionals i eficiència en l'assignació i utilització dels recursos públics.  
  
L'Agència Tributària Valenciana, si bé disposa de mitjans personals i materials propis per al compliment de les seues funcions, aquests resulten actualment insuficients per a prestar un servei pròxim i directe a totes les persones contribuents en l'àmbit territorial de la Comunitat Valenciana.  
L'atribució de funcions de gestió i liquidació a les oficines liquidadores de districte hipotecari permet disposar d'una xarxa d'oficines d'atenció tributària distribuïdes per tot el territori de la Comunitat Valenciana, que proporcione a la ciutadania una informació i assistència més pròxima i que facilite, en gran manera, el compliment de les seues obligacions tributàries.  
D'altra banda, l'experiència i professionalitat demostrada per les oficines liquidadores de districte hipotecari en la gestió tributària de l'Impost sobre Transmissions Patrimonials i Actes Jurídics Documentats i de l'Impost sobre Successions i Donacions, converteix la seua col·laboració en un actiu de gran valor, tant per a aconseguir una gestió tributària de qualitat com en la lluita contra el frau fiscal.  
Aquesta col·laboració evita càrregues administratives innecessàries, facilitant la realització de determinades funcions en qualsevol de les oficines liquidadores de la Comunitat Valenciana, com són la presentació de documentació de naturalesa tributària, la seua digitalització i la informació i assistència a la ciutadania.  
En aquest decret del Consell s'habilita la persona titular de la conselleria competent en matèria d'hisenda per a establir un nou sistema retributiu a percebre per les oficines liquidadores de districte hipotecari, en substitució de l'actual, que, considerant els actuals sistemes de gestió tributària, en els quals s'imposa la presentació telemàtica, requereix ser actualitzat. Es pretén implantar un nou sistema en el qual prevalga una remuneració objectiva, vinculada a les tasques efectivament desenvolupades en l'acompliment de les funcions atribuïdes a aquelles en la present disposició.  
El present decret del Consell s'adequa als principis de bona regulació recollits en l'article 129 de la Llei 39/2015, d'1 d'octubre, del procediment administratiu comú de les administracions públiques.  
  
La norma es justifica en la necessitat d'adequar la matèria a les novetats procedimentals que, especialment en l'àmbit tributari i de l'Administració electrònica, s'han produït en els últims anys, i és l'instrument més adequat per a garantir la seua consecució. En virtut del principi de proporcionalitat, s'estableix la regulació imprescindible per a regular les funcions que s'atribueixen a les oficines liquidadores de districte hipotecari. Conformement amb el principi de seguretat jurídica, la disposició és coherent amb la resta de l'ordenament jurídic i integra en una única disposició l'atribució de competències respecte als dos impostos considerats.  
En aplicació del principi d'eficiència, la norma pretén evitar càrregues administratives innecessàries, a fi de facilitar a la ciutadania la presentació de la documentació de naturalesa tributària, ja que obri la possibilitat que, sempre que la normativa reguladora del tribut ho permeta, puga aquesta recepcionar-se en qualsevol de les oficines liquidadores de districte hipotecari de la Comunitat Valenciana, amb independència de la seua competència material.  
  
Per tot això, d'acord amb l'article 28.c de la Llei de la Generalitat 5/1983, de 30 de desembre, del Consell, a proposta del conseller d'Hisenda i Model Econòmic, conformement amb el Consell Jurídic Consultiu, amb la deliberació prèvia del Consell en la reunió de 19 de maig de 2023,  
  
  
  
DECRETE  
  
Article 1. Objecte  
El present decret del Consell té per objecte atribuir a les oficines liquidadores de districte hipotecari de la Comunitat Valenciana, a càrrec de registradors de la propietat, funcions de gestió i liquidació dels impostos sobre Successions i Donacions i sobre Transmissions Patrimonials i Actes Jurídics Documentats.  
  
Article 2. Àmbit d'actuació de les oficines liquidadores de districte hipotecari  
Les oficines liquidadores de districte hipotecari exerciran les funcions atribuïdes en aquest decret del Consell respecte dels fets imposables reportats en l'àmbit d'actuació de la seua demarcació territorial d'acord amb els punts de connexió legalment establits, excepte les funcions contingudes en l'apartat 1 de l'article 4 d'aquest decret del Consell, en les quals l'àmbit d'actuació comprendrà a la totalitat de la Comunitat Valenciana, llevat que la normativa reguladora del tribut exigisca la presentació de la documentació en una oficina determinada.  
  
  
Article 3. Dependència funcional  
1. Les oficines liquidadores de districte hipotecari actuaran sota la dependència funcional del Departament de Gestió Tributària de l'Agència Tributària Valenciana, al qual correspon la coordinació, control i impuls d'aquestes. En la seua actuació se subjectaran a les instruccions, criteris i directrius dictats pels diferents departaments de l'Agència Tributària Valenciana que dicten en matèria de la seua respectiva competència.  
2. Els equips del Departament de Gestió Tributària podran sol·licitar informació respecte dels expedients que es tramiten en les oficines liquidadores, realitzar visites de control i inspecció i qualsevol altra mesura que s'estime necessària encaminada a garantir el bon funcionament del servei i la unitat de criteri en les actuacions.  
3. Els costos generals, de material i de personal de les oficines liquidadores seran a càrrec del registrador de la propietat que siga titular d'aquesta.  
4. Correspon al Departament de Gestió Tributària de l'Agència Tributària Valenciana la resolució de les qüestions de competència que es pogueren suscitar entre les oficines liquidadores de districte hipotecari i entre aquestes i els serveis gestors de l'Agència Tributària Valenciana.  
  
  
Article 4. Funcions de gestió i liquidació tributària atribuïdes a les oficines liquidadores de districte hipotecari  
1. S'atribueixen a les oficines liquidadores de districte hipotecari de la Comunitat Valenciana, a càrrec de registradors de la propietat, en relació amb els impostos sobre Successions i Donacions i sobre Transmissions Patrimonials i Actes Jurídics Documentats, a excepció de les transmissions oneroses de mitjans de transport usats entre particulars i d'aquelles altres que estiguen atribuïdes reglamentàriament a altres òrgans de l'Agència Tributària Valenciana, les funcions de gestió tributària a les quals es refereix l'article 117 de la Llei 58/2003, de 17 de desembre, general tributària i, en particular, les següents:  
  
a) La recepció i registre de les autoliquidacions, documents, escrits i declaracions que es presenten davant aquestes i, si és el cas, la remissió a l'òrgan o oficina competent per a la seua tramitació.  
b) La digitalització de la documentació presentada, així com la seua incorporació a l'expedient administratiu electrònic.  
c) L'enregistrament en el sistema informàtic tributari de les autoliquidacions presentades.  
d) L'atorgament de pròrroga dels terminis de presentació dels documents o declaracions relatius a adquisicions per causa de mort així com la suspensió de la liquidació, en els casos previstos en la normativa reguladora de l'Impost sobre Successions i Donacions.  
  
e) La informació i assistència als subjectes passius per a l'exercici dels seus drets i el compliment de les seues obligacions tant d'índole formal, inclosa l'assistència per a l'emplenament dels models d'autoliquidació, com a material. Així mateix, informaran els subjectes passius sobre l'estat de tramitació dels procediments que siguen de la seua competència.  
f) La sol·licitud de la documentació complementària que s'haja d'aportar juntament amb les autoliquidacions, documents, escrits i declaracions l'aportació de les quals resulte necessària per a l'expedició del corresponent justificant de presentació.  
g) La revisió de tots els documents i autoliquidacions que siguen competència de l'Oficina Liquidadora, sense perjudici de les facultats d'avocació que puga exercir l'Agència Tributària Valenciana.  
h) La tramitació dels procediments de verificació de dades, de comprovació de valors, de comprovació limitada i, quan siga procedent, d'altres procediments de gestió tributària regulats reglamentàriament, així com la pràctica de les liquidacions tributàries derivades d'aquestes actuacions.  
Les oficines liquidadores realitzaran les actuacions que els corresponga, conformement amb les instruccions dictades a aquest efecte per l'Agència Tributària Valenciana, en els supòsits en què puga plantejar-se una doble imposició material derivada de negocis jurídics susceptibles de subjectar-se a l'impost sobre el valor afegit o a la modalitat de transmissions patrimonials oneroses de l'impost sobre transmissions patrimonials i actes jurídics documentats.  
Les oficines liquidadores només podran participar en determinades actuacions del procediment de comprovació de valors mitjançant dictamen de perit de l'Administració si disposen, entre el seu personal propi, de tècnics o tècniques facultatius amb la mateixa titulació requerida per a l'emissió dels dictàmens.  
L'abast d'aquestes actuacions es determinarà a través d'un conveni de col·laboració en el qual es concretaran les condicions del seu exercici.  
Les actuacions de comprovació de valors mitjançant el dictamen d'un perit es practicaran sobre aquells expedients que procedisca, d'acord amb la planificació i directrius que es fixen per l'Agència Tributària Valenciana i seran supervisades pel Departament de Valoració de l'Agència Tributària Valenciana.  
i) La tramitació i resolució dels procediments de rectificació d'autoliquidacions i de les devolucions d'ingressos indeguts derivades d'aquelles.  
j) La tramitació de les taxacions pericials contradictòries que se susciten en els procediments de comprovació de valors tramitats per les oficines liquidadores. Si en la tramitació del procediment no resultara necessària la designació d'un perit tercer, per servir de base per a la liquidació la valoració realitzada pel perit designat per l'obligada o l'obligat tributari, el procediment es tramitarà íntegrament per l'Oficina Liquidadora. En el cas en què resulte necessària la designació d'un perit tercer, l'Agència Tributària Valenciana s'encarregarà de la tramitació relativa a la seua designació, al depòsit dels seus honoraris, si escau, i a la tramitació del seu pagament. Una vegada finalitzats aquests tràmits, l'Oficina Liquidadora continuarà amb la tramitació del procediment fins a la seua finalització.  
k) La comprovació dels fets imposables no declarats que es posen de manifest a conseqüència de l'existència de dades i antecedents en poder de l'Administració Tributària.  
l) La declaració de prescripció del dret a determinar el deute tributari mitjançant la corresponent liquidació.  
m) La notificació dels actes administratius que corresponguen.  
n) La tramitació i resolució dels recursos de reposició interposats contra actes dictats per les mateixes oficines liquidadores.  
ny) L'emissió dels expedients administratius als tribunals economicoadministratius i als òrgans judicials.  
o) L'adopció dels acords de suspensió dels actes impugnats, així com acordar el seu alçament, en els casos en què els corresponga.  
  
p) El compliment dels acords dels tribunals economicoadministratius i de les sentències i resolucions judicials respecte als procediments que siguen de la seua competència, inclosa la tramitació de les devolucions d'ingressos indeguts derivades d'aquests acords, sentències i resolucions judicials.  
q) L'emissió de certificats tributaris en l'àmbit de les competències atribuïdes i sempre que la seua emissió no es trobe expressament atribuïda a un òrgan de l'Agència Tributària Valenciana.  
r) La proposta d'inici, instrucció i proposta de resolució dels procediments sancionadors. La resolució, així com la tramitació dels recursos de reposició que puguen interposar-se contra les resolucions sancionadores, correspon als òrgans competents de l'Agència Tributària Valenciana.  
s) La tramitació i resolució dels procediments de rectificació dels errors materials, de fet o aritmètics.  
t) La proposta d'inici, dirigida a l'òrgan competent, dels procediments de revisió d'actes nuls de ple dret, declaració de lesivitat i revocació.  
u) L'arxivament dels expedients i altra documentació derivada de l'exercici de les funcions atribuïdes, que estan classificades per any i número de presentació.  
2. S'atribueixen a les oficines liquidadores de districte hipotecari les següents funcions en matèria de recaptació tributària en relació amb els impostos sobre Successions i Donacions i sobre Transmissions Patrimonials i Actes Jurídics Documentats:  
a) La recepció de les sol·licituds d'ajornaments i fraccionaments que presenten les obligades i els obligats tributaris i la seua remissió a l'òrgan competent per a la seua tramitació.  
b) La tramitació, inclosa l'acceptació d'hipoteques unilaterals, i la resolució d'aquelles sol·licituds d'ajornaments i fraccionaments específicament previstos en la normativa reguladora dels impostos sobre Successions i Donacions i sobre Transmissions Patrimonials i Actes Jurídics Documentats.  
Les oficines liquidadores actuaran de manera coordinada amb el Departament de Recaptació de l'Agència Tributària Valenciana en aquelles funcions que així ho requerisquen.  
3. Les oficines liquidadores actuaran de manera coordinada amb el Departament d'Inspecció de l'Agència Tributària Valenciana, a través de l'Equip de Coordinació i Gestió Territorial, informant de les obligades i obligats tributaris que puguen ser objecte de comprovació i investigació i hagen sigut detectats en el desenvolupament de les seues funcions pròpies. De la mateixa forma es coordinaran en aquelles tasques que així ho requerisquen.  
  
Article 5. Avocació  
L'Agència Tributària Valenciana podrà reclamar per a si, mitjançant resolució motivada de la persona titular de la Direcció General, que haurà de ser notificada a les persones interessades en el procediment, si n'hi haguera, el coneixement de qualsevol procediment la resolució del qual corresponga a les oficines liquidadores de districte hipotecari, quan circumstàncies d'índole tècnica, econòmica, social, jurídica o territorial ho facen convenient, quedant aquestes obligades a remetre tota la documentació que obre en els corresponents expedients.  
  
Article 6. Caràcter reservat de les dades amb transcendència tributària  
1. Les dades, informes o antecedents obtinguts per les oficines liquidadores de districte hipotecari en l'exercici de les funcions relacionades en el present decret del Consell tenen caràcter reservat i només podran ser utilitzats per a l'efectiva aplicació dels tributs la gestió dels quals tenen encomanada i per a la imposició de les sancions que procedisquen, i només podran ser cedits o comunicats a tercers a través de l'òrgan competent de l'Agència Tributària Valenciana.  
2. Les oficines liquidadores de districte hipotecari ha d'adoptar les mesures necessàries per a garantir la confidencialitat d'aquesta informació i el seu ús adequat.  
3. El personal al servei de l'oficina estarà subjecte a les responsabilitats penals o civils que pogueren derivar-se en el supòsit d'infringir aquest deure de sigil.  
  
Article 7. Integració en el sistema informàtic  
Les oficines liquidadores de districte hipotecari s'integraran en el sistema informàtic de gestió tributària integrada de la Generalitat, amb l'abast que es determine per l'Agència Tributària Valenciana.  
  
Article 8. Compensacions econòmiques per l'exercici de les funcions atribuïdes  
1. Mitjançant ordre de la persona titular de la conselleria competent en matèria d'hisenda s'establiran les retribucions a percebre pels registradors de la propietat en compensació per l'exercici de les funcions atribuïdes en el present decret del Consell.  
2. El sistema retributiu es basarà en criteris objectius que guarden relació, preferentment, amb les tasques efectivament desenvolupades.  
  
Article 9. Règim de responsabilitats  
Els titulars de les oficines liquidadores de districte hipotecari seran responsables dels perjudicis econòmics que es pogueren ocasionar a la hisenda pública de la Generalitat a conseqüència del funcionament de les oficines i se'ls podrà exigir la responsabilitat patrimonial, comptable, disciplinària o penal que corresponga.  
  
Article 10. Comissió de Seguiment i Avaluació  
1. Es crea una Comissió de Seguiment i Avaluació de la Gestió de les oficines liquidadores de districte hipotecari que estarà integrada per sis membres, tres per part de l'Agència Tributària Valenciana, que seran designats per aquesta, i tres en representació de les oficines liquidadores de districte hipotecari, que seran designats pel Deganat de la Comunitat Valenciana del Col·legi de Registradors de la Propietat i Mercantils d'Espanya. En la seua designació es procurarà respectar el principi de presència equilibrada de dones i homes.  
2. La Comissió estarà presidida per la persona titular de la Subdirecció General de l'Agència Tributària Valenciana i es reunirà a instàncies de qualsevol dels seus membres i, almenys, una vegada a l'any.  
Assistirà a les reunions un funcionari o funcionària de la referida Subdirecció General que actuarà de secretari amb veu però sense vot.  
3. La Comissió es regirà, quant al seu funcionament, per les normes contingudes en la secció 3a del capítol II del títol preliminar de la Llei 40/2015, d'1 d'octubre, de règim jurídic del sector públic.  
4. Seran funcions de la Comissió de Seguiment:  
a) El seguiment i avaluació de la gestió de les oficines liquidadores. A aquest efecte, la comissió informarà sobre el compliment dels objectius de gestió de les diferents oficines i proposarà mesures de millora.  
  
b) Informar sobre els canvis de demarcació territorial de les oficines liquidadores de districte hipotecari.  
5. Les dades de les persones que integren la Comissió seran tractades de conformitat amb el que es disposa en la normativa vigent en matèria de protecció de dades, complint amb els principis relatius al tractament i amb el deure d'informar les persones interessades. Així mateix, les persones que formen part d'aquesta tindran el deure de confidencialitat de la informació que coneguen en el desenvolupament de les seues funcions.  
  
Article 11. Coordinadors o coordinadores de zona  
La coordinació entre l'Agència Tributària Valenciana i les oficines liquidadores de districte hipotecari s'articularà mitjançant el nomenament, per aquestes, d'uns coordinadors o coordinadores de zona, el nombre dels quals, l'àmbit territorial i les funcions es determinarà mitjançant resolució de la persona titular de la Direcció General de l'Agència Tributària Valenciana, previ acord entre l'Agència Tributària Valenciana i el Deganat de la Comunitat Valenciana del Col·legi de Registradors de la Propietat i Mercantils d'Espanya.  
Les oficines liquidadores de districte hipotecari que proposen persones per al seu nomenament com a coordinadors de zona hauran de proporcionar-los, prèviament, la informació sobre protecció de dades que resulte obligada conformement amb el que s'estableix en els articles 13 i 14 del Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades).  
  
Article 12. Conveni de col·laboració  
La realització d'activitats de caràcter material o tècnic de la competència de l'Administració Tributària Valenciana podrà ser encomanada a les oficines liquidadores de districte hipotecari a través de la subscripció del corresponent conveni de col·laboració amb el Col·legi de Registradors de la Propietat i Mercantils d'Espanya, en el qual es determinaran les indemnitzacions i compensacions que calga per la realització de les activitats encomanades.  
La duració d'aquests convenis quedarà condicionada a la vigència d'aquest decret del Consell o de la disposició posterior que mantinga l'atribució de funcions a les oficines liquidadores de districte hipotecari.  
  
  
DISPOSICIONS ADDICIONALS  
  
Primera. Protecció de dades de caràcter personal  
1. Les oficines liquidadores de districte hipotecari tindran la condició d'encarregades del tractament de les dades de caràcter personal als quals pogueren tindre accés en execució de la present atribució de funcions, sent-li aplicable el que es disposa en l'article 95 de la Llei 58/2003, de 17 de desembre, general tributària, i en la normativa de protecció de dades de caràcter personal, en concret, el que s'estableix en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. D'acord amb l'article 28.3 del Reglament general de protecció de dades i l'article 33.5 de la Llei orgànica 3/2018, de 5 de desembre, de protecció de dades personals i garantia dels drets digitals, cada oficina liquidadora de districte hipotecari, en la seua condició d'encarregada del tractament de les dades personals que són responsabilitat de la Generalitat, ha d'actuar de conformitat a les següents condicions:  
  
a) Tractarà les dades personals únicament seguint instruccions documentades del responsable del tractament, prenent mesures per a garantir que qualsevol persona que actue sota l'autoritat de l'encarregat les complisca, inclusivament respecte a les transferències de dades personals a un tercer país o una organització internacional, llevat que estiga obligada a això en virtut d'una exigència legal; en aquest cas, informarà el responsable d'aquesta exigència legal prèvia al tractament, llevat que existisquen rellevants raons d'interés públic que ho impedisquen.  
b) Garantirà que les persones autoritzades per a tractar dades personals s'hagen compromés a respectar el deure de confidencialitat, de manera expressa i per escrit. Aquest compromís es mantindrà encara que haja finalitzat la relació de l'obligat amb l'encarregat del tractament. A més, només tractaran les dades exclusivament necessàries per a poder dur a terme les actuacions i procediments tributaris de gestió, recaptació i inspecció, relatius a les funcions que li són atribuïdes a l'encarregat per aquest decret del Consell.  
c) Sense perjudici de les mesures de seguretat que haja d'adoptar el responsable amb la finalitat de protegir les operacions de tractament de dades no automatitzades, les persones autoritzades per a tractar dades personals es comprometran a complir les mesures de seguretat contingudes en Ordre 19/2013, de 3 de desembre, de la Conselleria d'Hisenda i Administració Pública, per la qual s'estableix les normes sobre l'ús segur de mitjans tecnològics en l'Administració de la Generalitat i les derivades d'aquelles instruccions dictades pels òrgans competents, conformement amb el que s'estableix en l'apartat 1 de l'article 3 del present decret del Consell, de les quals caldrà informar-los convenientment.  
  
d) Recorrerà únicament a altres encarregats del tractament externs que oferisquen les garanties suficients de seguretat i acrediten el compliment de l'Esquema Nacional de Seguretat o hagen adoptat mesures que puguen considerar-se equivalents; prèviament a la subcontractació, l'encarregat del tractament haurà de comunicar-lo per escrit al responsable, amb una antelació mínima de quinze dies, indicant els tractaments que es pretenen subcontractar i identificant de manera clara i inequívoca l'empresa subcontractista i les seues dades de contacte. Perquè es puga dur a terme la subcontractació, el responsable haurà d'autoritzar-la.  
  
e) Assistirà al responsable, tenint en compte la naturalesa del tractament, perquè aquest puga complir amb la seua obligació de respondre a les sol·licituds que tinguen per objecte l'exercici dels drets de les persones interessades.  
Correspon al responsable del tractament facilitar a les persones interessades el dret d'informació en el moment de la recollida de les dades, si bé en el seu cas, podria imposar-se l'obligació d'informar l'encarregat, per exemple, quan aquests recullen directament les dades de la persona afectada.  
f) Al marge de les seues pròpies anàlisis, prendrà en consideració els resultats d'anàlisis de riscos o d'avaluacions d'impacte en la protecció de dades aportades pel responsable per a la determinació de les mesures de seguretat i col·laborarà en la notificació de les violacions de seguretat a les autoritats i a la Delegació de Protecció de Dades de la Generalitat.  
g) En la mesura en què ho permeten les seues pròpies polítiques i procediments i la legislació vigent, seguirà les instruccions del responsable quant a la supressió o conservació de les dades personals una vegada finalitze la prestació dels serveis de tractament.  
h) Posarà a la disposició del responsable tota la informació necessària per a demostrar el compliment de les seues obligacions, així com els resultats de les auditories que afecten els tractaments del responsable i informarà immediatament el responsable si, en la seua opinió, una instrucció infringeix el Reglament general de protecció de dades o altres disposicions en la matèria.  
3. Així mateix, els òrgans competents, conformement amb el que s'estableix en l'apartat 1 de l'article 3 del present decret del Consell, podran dictar instruccions addicionals relatives al compliment de la normativa de protecció de dades i de seguretat de la informació per part de les entitats encarregades del tractament.  
  
Segona. Incidència pressupostària  
L'aplicació i desplegament d'aquest decret no podrà tindre incidència en la dotació dels capítols de despesa assignats a la Conselleria competent per raó de la matèria. En tot cas, haurà de ser atés amb els seus mitjans personals i materials.  
  
Tercera. Habilitació per al desenvolupament  
La persona titular de la direcció general de l'Agència Tributària Valenciana queda facultada per a dictar les instruccions i resolucions que calga per al desenvolupament i l'aplicació del present decret del Consell.  
  
  
DISPOSICIÓ DEROGATÒRIA  
  
Única. Derogació normativa  
1. Queden derogades totes les disposicions del mateix rang o inferior que s'oposen al que es disposa en el present decret del Consell.  
  
2. Queden derogades expressament les següents disposicions:  
a) Decret 209/1987, de 28 de desembre, del Consell de la Generalitat Valenciana, pel qual s'atribueixen determinades competències per a la gestió i recaptació de l'Impost sobre Successions i Donacions a les oficines liquidadores de districte hipotecari.  
b) Decret 249/1991, de 23 de desembre, del Consell de la Generalitat Valenciana, pel qual s'atribueixen determinades competències per a la gestió i liquidació de l'Impost sobre Transmissions Patrimonials i Actes Jurídics Documentats a les oficines liquidadores de districte hipotecari  
c) Ordre de 30 de gener de 1988, de la Conselleria d'Economia i Hisenda, en desplegament del Decret 209/1987, de 28 de desembre.  
  
  
DISPOSICIÓ FINAL  
  
Única. Entrada en vigor  
Aquest decret del Consell entrarà en vigor l'endemà de la publicació en el Diari Oficial de la Generalitat Valenciana.  
  
València, 19 de maig de 2023  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
ARCADI ESPAÑA GARCÍA



Descarregar el document amb format PDF

Descarregar les metadades en format XML

Còpia Permalink ELI

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 9601, del 23-05-2023 (2023/5572)

DECRETO 72/2023, de 19 de mayo, del Consell, por el que se atribuyen a las oficinas liquidadoras de Distrito Hipotecario funciones para la gestión y liquidación de los impuestos sobre Sucesiones y Donaciones y sobre Transmisiones Patrimoniales y actos Jurídicos Documentados.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estado**VIGENTE**

Permalink ELI

**https://dogv.gva.es/es/eli/es-vc/d/2023/05/19/72/dof/spa/html**

### Datos del documento

Número DOGV
:   9601

Fecha DOGV
:   23-05-2023

Sección del DOGV
:   I. DISPOSICIONES GENERALES

Número del documento
:   2023/5572

CVE


Fecha del documento
:   19-05-2023

Organismo emisor
:   Conselleria de Hacienda y Modelo Económico

Tipo de documento
:   Decreto

Corrección de errores

 Descriptores 

:   * [Conselleria de Hacienda y Modelo Económico](javascript:void(0))
    * [impuesto sobre transmisiones patrimoniales](javascript:void(0))
    * [administración fiscal](javascript:void(0))
    * [política fiscal](javascript:void(0))
    * [delegación de poderes](javascript:void(0))
    * [competencia administrativa](javascript:void(0))
    * [fiscalidad](javascript:void(0))
    * [legislación](javascript:void(0))

DECRETO 72/2023, de 19 de mayo, del Consell, por el que se atribuyen a las oficinas liquidadoras de Distrito Hipotecario funciones para la gestión y liquidación de los impuestos sobre Sucesiones y Donaciones y sobre Transmisiones Patrimoniales y actos Jurídicos Documentados. [2023/5572]  
PREÁMBULO  
  
De acuerdo con lo dispuesto en la Ley 22/2009, de 18 de diciembre, por la que se regula el sistema de financiación de las comunidades autónomas de régimen común y ciudades con estatuto de autonomía y se modifican determinadas normas tributarias, y en la Ley 23/2010, de 16 de julio, del régimen de cesión de tributos del Estado a la Comunitat Valenciana y de fijación del alcance y condiciones de dicha cesión, la Comunitat Valenciana se encuentra habilitada para regular los aspectos de gestión y liquidación del Impuesto sobre Sucesiones y Donaciones y del Impuesto sobre Transmisiones Patrimoniales y Actos Jurídicos Documentados.  
La normativa reguladora de estos tributos, integrada fundamentalmente por la Ley 29/1987, de 18 de diciembre, del Impuesto sobre Sucesiones y Donaciones y por el texto refundido de la Ley del Impuesto sobre Transmisiones Patrimoniales y Actos Jurídicos Documentados, aprobado por el Real decreto legislativo 1/1993, de 24 de septiembre, faculta a las comunidades autónomas para que encomienden a las oficinas de Distrito Hipotecario, a cargo de Registradores de la Propiedad, funciones de gestión y liquidación de estos impuestos. Esta previsión se contiene, concretamente, en la disposición adicional primera del Reglamento del Impuesto sobre Sucesiones y Donaciones, aprobado por el Real decreto 1629/1991, de 8 de noviembre, y en la disposición adicional segunda del texto refundido del Impuesto sobre Transmisiones Patrimoniales y Actos Jurídicos Documentados.  
En la Comunitat Valenciana, mediante el Decreto 209/1987, de 28 de diciembre, del Consell de la Generalitat Valenciana, se atribuyeron funciones de gestión y recaudación del Impuesto sobre Sucesiones y Donaciones a las oficinas liquidadoras de Distrito Hipotecario, y mediante el Decreto 249/1991, de 23 de diciembre, del Consell de la Generalitat Valenciana, se atribuyeron funciones de gestión y liquidación del Impuesto sobre Transmisiones Patrimoniales y Actos Jurídicos Documentados a las citadas oficinas liquidadoras de Distrito Hipotecario. Los ámbitos territoriales de dichas oficinas liquidadoras se delimitaron en el Decreto 72/2007, de 18 de mayo, del Consell, por el que se establece la demarcación territorial de las oficinas liquidadoras de Distrito Hipotecario de la Comunitat Valenciana. En el ámbito de la Generalitat, las competencias relativas a la aplicación de los tributos estatales cedidos corresponden a la Agencia Tributaria Valenciana, creada por la Ley 7/2014, de 22 de diciembre, de medidas fiscales, de gestión administrativa y financiera, y de organización de la Generalitat. Finalmente, la disposición transitoria segunda del Estatuto de la Agencia Tributaria Valenciana, aprobado mediante el Decreto 3/2019, de 18 de enero, del Consell, establece que, mediante decreto, se modificará la atribución de las funciones de gestión y liquidación de los impuestos sobre Transmisiones Patrimoniales y Actos Jurídicos Documentados y sobre Sucesiones y Donaciones desempeñadas por las oficinas liquidadoras de distrito hipotecario.  
En el periodo de tiempo transcurrido desde la publicación de los citados decretos de atribución de funciones de gestión y liquidación a las oficinas liquidadoras de Distrito Hipotecario se han producido notables modificaciones normativas que exigen una regulación más detallada. Entre ellas, cabe destacar, en primer lugar, la aprobación de una nueva Ley general tributaria, en la que se introdujeron modificaciones sustanciales en los procedimientos de gestión y liquidación tributaria. En segundo lugar, con la aprobación de la Ley 39/2015, de 1 de octubre, del procedimiento administrativo común de las administraciones públicas, y de la Ley 4



Descargar el documento en formato PDF

Descargar los metadatos en formato XML

Copia Permalink ELI